সংবর্ধনা অনুষ্ঠানে প্রধান অতিথি থাকবেন আওয়ামী লীগের নবনির্বাচিত সাধারণ সম্পাদক সড়ক পরিবহন ও সেতু মন্ত্রী ওবায়দুল কাদের এমপি। এছাড়া সংবর্ধিত অতিথিবৃন্দ ছাড়া মন্ত্রী, সংসদ সদস্য এবং চট্টগ্রাম মহানগর, উত্তর ও দক্ষিণ জেলা আওয়ামী লীগের নেতৃবৃন্দ বক্তব্য রাখবেন। সংবর্ধনা অনুষ্ঠানে চট্টগ্রাম মহানগর, উত্তর ও দক্ষিণ জেলা আওয়ামী লীগের আওতাধীন ওয়ার্ড, থানা, ইউনিয়ন, উপজেলা এবং অঙ্গ ও সহযোগী সংগঠনের নেতৃবৃন্দদের মিছিল সহকারে ব্যানার নিয়ে বেলা ৩টার মধ্যে লালদীঘি ময়দানের সংবর্ধনা অনুষ্ঠানে উপস্থিত থাকার জন্য মহানগর আওয়ামী লীগের সভাপতি এ.বি.এম মহিউদ্দিন চৌধুরী, সাধারণ সম্পাদক সিটি মেয়র আ.জ.ম নাছির উদ্দীন, উত্তর জেলা আওয়ামী লীগের সভাপতি নুরুল আলম চৌধুরী, সাধারণ সম্পাদক জেলা পরিষদের প্রশাসক এম.এ সালাম, দক্ষিণ জেলা আওয়ামী লীগের সভাপতি মোছলেম উদ্দিন আহমেদ, সাধারণ সম্পাদক মফিজুর রহমান সংশ্লিষ্ট সকলের প্রতি অনুরোধ জানিয়েছেন।